Tolong jelaskan mengenai Raki dari Senarai watak Claymore dalam bahasa melayu

Kemunculan Pertama: Jilid 1 (Manga), Episod 1 (Anime)

ialah seorang budak lelaki yatim piatu. Ibu bapanya dibunuh seorang Yoma yang telah menyamar sebagai abangnya, Zaki. Yoma ini dibunuh Clare, tetapi disyaki sebagai seorang Yoma dan dihalau keluar pekannya. Clare pada asalnya berjanji untuk membawa Raki ke pekean seterusnya, namun mereka akhirnya mengembara bersama-sama disebabkan persamaan di antara zaman silam yang dikongsi mereka dan kehidupan Raki bersama-sama Clare adalah sehaluan dengan kehidupan Clare bersama-sama Teresa dalam berbagai-bagai cara.

Raki juga mengambil berat tentang Clare, dan melindunginya tanpa sebarang keraguan. Sama ada hubungan mereka adalah hubungan persaudaraan ataupun romantik masih kurang jelas, meskipun Clare mengucup Raki sebelum mereka berpisah (juga dalam bab 80, di mana selepas tujuh tahun daripada cerita asal telah berlalu, Clare menunjukkan tanda-tanda kekecewaan apabila dia mendengar cerita daripada Cid bahawa Raki mungkin telah mempunyai seorang anak perempuan). Meskipun asalnya Raki merupakan 'Tukang Masak' Clare, dia membawa sebilah pedang suci yang diberikan kepadanya oleh Gark dan dia hanya menggunakan senjata tersebut dalam percubaan melindungi Clare.

Raki terpisah dengan Clare semasa pertarungannya dengan Ophelia dalam Jilid 7. Sejurus selepas itu, dia diculik oleh peniaga-peniaga hamba dan dihantar ke bahagian Utara. Dalam Jilid 10, dia berjaya melepaskan diri tetapi jatuh di bawah jagaan Isley dan Priscilla, walaupun Raki masih tidak menyedari identiti sebenar mereka sebagai makhluk Awakened. Priscilla 'diselamatkan' oleh Raki daripada beberapa bongkah batu besar yang hampir-hampir menghimpapnya. Isley mengatakan bahawa Raki patut "luangkan sedikit masa lagi untuknya (Priscilla)". Raki kemudiannya mula menuntut ilmu bertarung dengan pedang di bawah ajaran Isley.

Raki muncul semula dalam bab ke-80, iaitu tujuh tahun selepas berlalunya cerita asal Claymore, mengembara dengan seorang gadis kecil yang menumpang di bahunya dan mampu mengesan lokasi dan identiti Yoma dalam samaran. Raki dilihat memakai perisai seperti seorang Claymore (mungkin sekali lebih kuat berbanding perisai Claymore kerana mampu menepis serangan Yoma) dan bersenjatakan sebilah pedang gergasi. Selain daripada tumbesaran fizikal Raki, kebolehan serta keberanian dirinya juga telah meningkat dengan dramatik, dilihat dalam pertempurannya dengan seorang Yoma yang berlaku dengan pantas dan mudah ditewaskannya, pada waktu yang sama mempamerkan refleks dan kepantasan yang serupa dengan seorang Claymore. Identiti sebenar gadis tersebut telah didedahkan sebagai Priscilla sendiri. Raki mengatakan bahawa Priscilla telah berhenti memakan manusia sejak beberapa tahun yang lalu, mengakibatkan tubuhnya mengecil. Dia juga menambah bahawa pada suatu masa Priscilla tidak akan mampu menahan dirinya daripada memakan manusia lain, namun jika masanya tiba, Raki sebagai penjaganya akan cuba menghentikan Priscilla, meskipun dia menganggap bahawa dia akan gagal dan sebaliknya dimakan oleh Priscilla sendiri. Hubungan Raki dan Isley pada waktu ini belum lagi diketahui.

Siri anime Claymore telah mengubah beberapa babak dalam plotnya; Raki mendapat tahu bahawa Priscilla ialah seorang Makhluk Awakened dan bekas seorang Claymore. Dia kemudiannya meninggalkan Priscilla dan Isley untuk bertemu dengan Clare, namun menyaksikan pula pertarungan Clare bersama Rigardo, di mana Raki telah mengejar Clare yang sedang menjejaki Priscilla. Pada akhir siri anime Claymore Raki dilihat mengembara bersama-sama Clare sekali lagi, selepas pertarungan Clare dan Priscilla berakhir, masing-masing terselamat.